מסכנים שכאלה (סרט)

מסכנים שכאלה (באנגלית: Poor Things) הוא סרט פנטזיה ומדע בדיוני סוריאליסטי בבימויו של יורגוס לנתימוס משנת 2023.  הסרט מבוסס על רומן באותו שם משנת 1992 מאת אלאסדיר גריי. הסרט מכיל אנסמבל שחקנים הכולל את אמה סטון, מארק ראפלו, וילם דפו וראמי יוסף. עלילת הסרט עוקבת אחר בלה, אישה ויקטוריאנית צעירה, שלאחר שהוקמה לתחייה על ידי מדען מטורף בעקבות התאבדותה, בורחת ויוצאת למסע סוריאליסטי לגילוי עצמי ולחופש. צילומי הסרט העיקריים התרחשו בין אוגוסט עד דצמבר 2021 באולפני אוריגו בהונגריה.

הסרט הוקרן בבכורה עולמית בפסטיבל הסרטים הבינלאומי ה-80 של ונציה שם זכה בפרס אריה הזהב.

הסרט אמור לצאת לאקרנים על ידי אולפני Searchlight Pictures בארצות הברית ב-8 בדצמבר 2023, ובישראל ב-11 בינואר 2024.

צוות שחקנים 
 אמה סטון - בלה בקסטר
 מארק ראפלו - דאנקן וודרבורן
 וילם דפו - ד"ר גודווין בקסטר
 ראמי יוסף - מקס מקנדלס
 ג'רוד קרמייקל
 כריסטופר אבוט
 מרגרט קוואלי
 קתרין האנטר
 סוזי במבה
 וויין ברט

ביקורות
באתר Rotten Tomatoes זכה הסרט לדירוג של 100 אחוז טריות, המבוסס על 40 ביקורות. באתר Metacritic קיבל הסרט ניקוד 94, ותווית של 'חובת צפייה'.

קישורים חיצוניים

הערות שוליים

סרטים סוריאליסטים
סרטי דרמה קומית אמריקאיים
סרטי 2023